Rikunarita-ORG/Wikinium huggingface dataset:
# Betonas

Betonas
**Betonas** – dirbtinis akmuo, gaunamas kietėjant rišamųjų medžiagų (cemento), užpildo (smėlio, žvyro) ir vandens mišiniui. Betonas turi būti pakankamai stiprus, gerai sukibti su armatūra, pakankamai tankus.

Betonas yra naudojamas daugiau nei bet kuri kita žmogaus sukurta medžiaga pasaulyje. Nuo 2006 m. kasmet pagaminama apie 7,5 milijardo kubinių metrų betono – tai yra daugiau nei vienas kubinis metras kiekvienam Žemės gyventojui.

Betono sudedamosios dalys sumaišomos į pastą panašų mišinį, tada betonas pilamas į rėmą. Po kelių valandų sukietėja dėl cheminės reakcijos, vadinamos hidratacija. Iš betono gaminami šaligatviai, vamzdžiai, architektūrinės konstrukcijos, užtvankos, pamatai, greitkeliai, tiltai, daugiaaukštės automobilių stovėjimo aikštelės, atitvaros, vartų atramos, tvoros, stulpai ir net valtys.

## Reikšmė

Betonas jau yra žinomas nuo 5600 m. pr. m. e. Plačiai naudotas Senovės Romoje ir buvo reikšmingas civilizacijoms, kurios negyveno dykumos sąlygomis ir dėl to reikėjo medžiagos, galinčios atlaikyti lietų. Degtos plytos ir betonas buvo du išradimai, kurie leido statyti beveik bet kurioje sausumos vietoje. Kitu atveju, kaip pavyzdžiui egiptiečiai, naudojo netoliese esančias uolas arba medieną.

## Rodikliai

Atsižvelgiant į projektuojamų konstrukcijų paskirtį ir naudojimo sąlygas, naudojami tokie pagrindiniai betono rodikliai:

* Betono gniuždomojo stiprio klasė C, lengvam betonui LC.
* Betono atsparumo šalčiui markė F.
* Betono nelaidumo vandeniui markė W.
* Lengvojo betono tankumo klasė D.

Pagrindinis rodiklis, apibūdinantis betono stiprį, yra charakteristinis *cilindrinis betono stipris*. Šis stipris nustatomas bandant standartinius cilindrus, taip pat gali būti nustatomas bandant kubus. Tempiamo betono stipris – tai maksimalūs įtempiai, kuriuos gali atlaikyti betonas, veikiamas ašinės tempiančiosios jėgos.

## Klasifikacija

Pagal paskirtį skirstomas į:

* konstrukcinis (stiprus betonas, iš kurio gaminami apkrovas laikantys elementai, konstrukcijos);

* konstrukcinis-termoizoliacinis; – termoizoliacinis; – specialios paskirties:

* hidrotechninis – betonas, kurio tankiui, ilgaamžiškumui keliami didesni reikalavimai (Damulevičius et al.);

* kelių – skirtas kelių, aerodromų dangoms įrengti, turi pasižymėti dideliu atsparumu dilumui, atsparumu šalčiui;

* dekoratyvusis;

* atsparus karščiui;

* saugantis nuo radioaktyviųjų spindulių;

* laidus šviesai betonas (su tam tikra kryptimi išdėstytomis šviesolaidžio gijomis, kurios sudaro apie 4–7 % betono tūrio; 2001 m. sukurtas Vengrijoje).

## Šaltiniai

Vikižodynas
# The Walt Disney Company

The Walt Disney Company|  |
| Forma | Akcinė bendrovė |
| Pramonė | Žiniasklaida |
| Įkurta | 1923 m. spalio 16 d. Los Andžele |
| Įkūrėjas (-ai) | Walt Disney Roy Disney |
| Centrinė būstinė | Berbankas, Kalifornija, JAV |
| Produkcija | Kabelinė televizija, leidyba, kino filmai, atrakcionų parkai, radijas, žiniasklaida |
| Pajamos |  40,893 mlrd. JAV dol. (2011 m.) |
| Darbuotojų | 156 000 (2011 m.) |
| Padaliniai |
Padaliniai
* The Walt Disney Studios
* Disney Media Networks
* Walt Disney Parks and Resorts
* Disney Interactive Media Group
* Disney Consumer Products
 |
| Dukterinės įmonės |
Filialai
* Walt Disney Pictures
* Walt Disney Animation Studios
* Walt Disney Theatrical
* Walt Disney India Ltd.
* Pixar Animation Studios
* Marvel Entertainment
* Lucasfilm Ltd. LLC
* The Muppets Studio
* ABC Inc.
* ESPN Inc. (80 %)
* A+E Networks (50 %)
* Radio Disney
* Hulu (27 %)
* UTV Software Communications
 |
| Tinklalapis | www.thewaltdisneycompany.com |

**The Walt Disney Company** – stambiausia žiniasklaidos ir pramogų bendrovė pasaulyje pajamų atžvilgiu. Įmonę įsteigė broliai Voltas Disnėjus ir Rojus Disnėjus 1923 m. Bendrovė buvo įsteigta, idant taptų pirmaujančia animacijos pramonės atstove ir tik vėliau ji pradėjo plėstis į filmų pramonę bei žiniasklaidos ir pramogų verlsą. Ši bendrovė labiausiai žinoma dėl filmų studijos produkcijos – *The Walt Disney Motion Pictures Group*. Šiuo metu ji yra viena didžiausių ir labiausiai žinomų filmų studijų Holivude.

## Išnašos

## Nuorodos

* Oficiali svetainė[neveikianti nuoroda]
# Asmenybės kultas

**Asmenybės kultas** – reiškinys valstybėje, dažniausiai autoritarinėje ar totalitarinėje, kuomet yra ypač garbinamas tos šalies vadas. Asmenybės kultai gali būti skirtingo lygio, bet dažniausiai tam vadui yra priskiriama daugiau nuopelnų, nei jis padarė išties, jis yra liaupsinamas per žiniasklaidą, daug net ir nereikšmingų dalykų apie jį gali būti įtraukti į švietimo sistemą kaip privalomi mokėti dalykai, vadui statoma daug statulų, jo vardu pavadinama daug gatvių ir kitų visuomeninių objektų, jam dedikuojami muziejai. Jei asmenybės kultas yra dar didesnis, gali būti, kad vadas bus paminėtas valstybiniame himne, gali būti privaloma turėti pasikabinus jo paveikslą ar nuotrauką, jo atvaizdas ir kiti jo simboliai gali būti atvaizduojami ir visiškai nesusijusiose sferose, atskirais atvejais vadas netgi gali būti paskelbtas pranašu. Po mirties tokie vadai dažnai palaidojami mauzoliejuose.

Asmenybės kultas, naudojamas kartu su informacijos iš užsienio ribojimu, gali išties priversti kai kuriuos žmones manyti, kad vadas yra toks galingas ir puikus.

Dabar didelio masto asmenybės kultai klesti Šiaurės Korėjoje, Turkijoje ir Turkmėnijoje, praeityje jų buvo Tarybų Sąjungoje. Tačiau mažesnio masto asmenybės kultai egzistuoja dar daugelyje valstybių.
# Eva Perón

| María Eva Duarte de Perón |
| --- |
|  |
| Gimė | 1919 m. gegužės 7 d. Chuninas |
| Mirė | 1952 m. liepos 26 d. (33 metai) Buenos Airės |
| Sutuoktinis (-ė) | Chuanas Peronas |
|  |
| Veikla | Argentinos prezidento Chuano Perono žmona |
|  |
|  **Vikiteka** | Eva Perón |

**María Eva Duarte de Perón** (**Eva Peron**, kartais **Evita**; 1919 m. gegužės 7 d. – 1952 m. liepos 26 d.) – Argentinos prezidento Chuano Perono žmona.
# Mongolų kalba

|  |
| --- |
| Mongolų kalba (*монгол хэл*) |
| Kalbama | Mongolijoje, Kinijos Vidinėje Mongolijoje |
| Kalbančiųjų skaičius | 5,7 mln. |
| Vieta pagal kalbančiųjų skaičių | nepriklauso kalbamiausių kalbų šimtukui |
| Kilmė | Altajaus
 mongolų
  rytų mongolų
   Oiratų-chalcha
    Chalchos-buriatų
     **Mongolų kalba** |
| Oficialus statusas |
| Oficiali kalba |  Mongolija  Kinija (Vidinė Mongolija) |
| Kalbos kodai |
| ISO 639-1 | mn |
| ISO 639-2 | mon |
| ISO 639-3 | mon — makro kalba
* khk — Chalkos mongolų k.
* mvf — Periferinių mongolų k.
 |
| Geografinis paplitimas |
|  |

**Mongolų kalba** (Kirilica: *монгол хэл*, mongol hel; mongolų raštu: *mongɣul kele*)  – kalba, priklausanti mongolų kalboms, daugiausia vartojama mongolų. Kalba užrašoma kirilica. Didžioji dalis kalbančių vartoja Chalcų dialektą.

## Mongolų kalbos abėcėlė

Mongolų kalbos abėcėlei vartojami kirilicos rašmenys, o abėcėlę sudaro 35 raidės:

**A Б В Г Д Е Ё Ж З И Й К Л М Н О Ө П Р С Т У Ү Ф Х Ц Ч Ш Щ Ъ Ы Ь Э Ю Я**

## Nuorodos

* `mon`Duomenys apie kodu „mon“ žymimą kalbą svetainėje *ethnologue.com*

Vikižodynas
# Trejybė

Švenčiausioji Trejybė. Simono Čechovičiaus (1689–1775) paveikslas Lietuvos Nacionaliniame muziejujeŠvenčiausioji Trejybė Trinidado-anglikonų herbe
Švenčiausioji Trejybė lotyniškai
**Švenčiausioji Trejybė** (lot. *Trinitas*) – krikščionybėje vienas Dievas trijuose asmenyse: Dievas Tėvas, Dievas Sūnus ir Dievas Šventoji Dvasia. Trejybės koncepcija pradėta vartoti apie II a., doktrina išplėtota III a. Trejybės dogma buvo priimta Nikėjos (325 m.) ir Konstantinopolio (381 m.) Bažnyčios susirinkimuose.

Nors Biblijoje žodžio *Trejybė* nėra, tačiau šis žodis plačiai vartojamas krikščionių teologijoje. Pirmas Trejybės aprašymas randamas 180 metais Teofilo raštuose.

Šventosios Trejybės formulė: Vardan Dievo Tėvo, Sūnaus, Šventosios Dvasios. Amen (lot. *In nomine Patris, et Filii, et Spiritus Sancti. Amen*).

Trejybės terminas yra vartojamas taip pat ir hinduizme, tai yra trys dievybės arba trimurti - Brahma, Višnus ir Šiva.

Šv. Trejybės formulė lotyniškai
## Šaltiniai
# Ugniagesys

Ugniagesiai
**Ugniagesys**, arba **ugniagesys gelbėtojas** – specialistas, apmokytas gesinti gaisrus, keliančius pavojų gyvybei, turtui ir aplinkai. Be gaisrų gesinimo, ugniagesiai gelbėja skęstančius žmones, suteikia jiems pirmąją pagalbą per stichines nelaimes ir buityje, taip pat užsiima gyvūnų gelbėjimu, transporto avarijų likvidavimu, cheminių ir ekologinių incidentų padarinių šalinimu.

Ugniagesių darbas susijęs su pavojais, todėl galimos fizinės ir psichologinės traumos. Ugniagesiai savo darbą atlieka su komanda. Jie dėvi specialią aprangą, batus, pirštines, šalmą, kitas apsaugines priemones. Ugniagesiai glaudžiai bendradarbiauja su kitomis reagavimo į nelaimes tarnybomis, tokiomis kaip policija ir greitosios medicinos pagalbos tarnyba. Nesant iškvietimų į gaisrą, budi priešgaisrinės gelbėjimo tarnybos poste gaisrinėje.

Per gaisrininko karjerą reguliariai treniruojami įgūdžiai, reikalingi saugiam darbui atlikti. Pradinių gaisro gesinimo įgūdžių paprastai mokoma vietinėse, regioninėse ar valstybės patvirtintose ugniagesių gelbėtojų mokyklose arba mokymo kursuose.

Lietuvoje ugniagesio profesijos atsiradimo data laikoma 1802 m., kai Vilniaus valdžia nutarė įkurti gaisrininkų komandą. Šiuo metu ugniagesiai rengiami Ugniagesių gelbėtojų mokykloje. Kursantai turi atitikti sveikatos bei fizinio pasirengimo reikalavimus. Po šios mokyklos baigimo jie tampa statutiniais pareigūnais, priklausančiais Vidaus reikalų ministerijai. Gali dirbti ugniagesiu gelbėtoju, gaisrinės saugos instruktoriumi, gelbėjimo tarnybos darbuotoju, toliau gali siekti aukštojo išsilavinimo.

## Šaltiniai